NÁRODNÁ RADA SLOVENSKEJ REPUBLIKY

**VIII. volebné obdobie**

Číslo: PREDS-235/2021

**694a**

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky vo veci posilnenia cenovej stability potravín (tlač 694)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 717 z 22. septembra 2021 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky vo veci posilnenia cenovej stability potravín **(tlač 694)** na prerokovanie **Výboru Národnej rady Slovenskej republiky pre pôdohospodárstvo a životné prostredie,** ktorý zároveň určil ako gestorský výbor s tým, že podá Národnej rade Slovenskej republiky správu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre pôdohospodárstvo a životné prostredieo návrhu **nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Výbor Národnej rady Slovenskej republiky pre pôdohospodárstvo a životné prostredie ako **gestorský výbor** o návrhu **nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Predseda výboru určil za spravodajcu poslanca Filipa Kuffu, ktorý predkladá predmetnú informáciu a bude navrhovať ďalší postup.

Súčasťou informácie je návrh uznesenia Národnej rady Slovenskej republiky.

Bratislava 23. septembra 2021

Jaroslav **K a r a h u t a**, v. r.

predseda výboru

NÁRODNÁ RADA SLOVENSKEJ REPUBLIKY

VIII. volebné obdobie

Číslo:

**Návrh**

**UZNESENIE**

**Národnej rady Slovenskej republiky**

z ..... septembra 2021

vo veci posilnenia cenovej stability potravín

Národná rada Slovenskej republiky

zdôrazňuje,

že podľa čl. 114 Ústavy Slovenskej republiky je vláda Slovenskej republiky za výkon svojej funkcie zodpovedná Národnej rade Slovenskej republiky,

upozorňuje

na sociálne dopady a riziká spojené s trendom rastu cien potravín a z toho prameniace dôsledky pre život obyvateľov a ohrozenie domácností, vrátane ohrozenia slovenského poľnohospodárstva a potravinárstva,

žiada

vládu Slovenskej republiky, aby v termíne do 15. októbra 2021 predložila Národnej rade Slovenskej republiky správu, vrátane vecného a časového harmonogramu, o prijatých opatreniach na zamedzenie nežiaduceho cenového vývoja potravín.